Iepirkuma komisijas

2018. gada 8.janvāra komisijas sēdē sniegtās atbildes uz uzdotajiem jautājumiem par iepirkumu

**„Psihologu un psihoterapeitu individuālās un grupu konsultācijas”**

**NVA 2017/26\_ESF**

**Jautājums**

Labdien! Vēlos jautāt, vai drīkst piedāvāt speciālistus ar psihologa kvalifikāciju? Ņemot vērā, ka Rēzeknē, Ludzā un Balvos ir ļoti maz pieejamu psihoterapeitu.

**Atbilde**

Atbildot uz Jūsu jautājumu, skaidrojam, ka atbilstoši ESF projekta “Atbalsts ilgstošajiem bezdarbniekiem”  Iepirkuma “Psihologu un psihoterapeitu individuālās un grupu konsultācijas” (Identifikācijas Nr. NVA2017/26\_ESF ) Nolikuma23.punktam pretendenta piesaistītajiem kvalificētajiem speciālistiem, kuri nodrošinās minētā pakalpojuma sniegšanu, katram jāatbilst šādām prasībām:

* 1. maģistra grāds psiholoģijā un/vai otrā līmeņa profesionālā augstākā izglītība psiholoģijā vai medicīnā;
  2. iepriekšējo trīs gadu laikā (no 2014.gada līdz piedāvājuma iesniegšanas dienai), ir pieredze psihoterapeita pakalpojumu sniegšanā pieaugušajiem, sniedzot ne mazāk kā 540 psihoterapeita konsultācijas, kur katras konsultācijas ilgums ir vismaz 45 minūtes;
  3. iepriekšējo trīs gadu laikā (no 2014.gada līdz piedāvājuma iesniegšanas dienai), ir apmeklējis apmācības (seminārus, kursus, nodarbības u.c.), kas apliecina kvalifikācijas celšanu psihoterapeita specialitātē.

**Jautājums**

Labdien!  
Es gribu piedalīties izsludinātā iepirkumā

“Psihologu un psihoterapeitu individuālo un grupu konsultāciju īstenošana ESF projekta “Atbalsts ilgstošajiem bezdarbniekiem” ietvaros”

(iepirkuma identifikācijas numurs – NVA 2017/26\_ESF)

Atbildiet lūdzu uz jautājumu:  
  
 ja iepirkumā piedalās fiziskā persona (pašnodarbinātā) viņai arī vajag aizpildīt 2.pielikumu? Un visur jāraksta savu vārdu uzvārdu?  
  
Paldies.

**Atbilde**

Labdien,

Informējam, ka atbilstoši ESF projekta “Atbalsts ilgstošajiem bezdarbniekiem”  Iepirkuma “Psihologu un psihoterapeitu individuālās un grupu konsultācijas” (Identifikācijas Nr. NVA2017/26\_ESF ) Nolikuma 25.punktam, pretendentam ir jāiesniedz arī aizpildīts pieteikums par piedalīšanos iepirkumā ( 2.pielikums). Vienlaikus vēršam uzmanību, ka saskaņā ar Nolikuma 1.pielikuma “Tehniskā specifikācija” 3.punktu, minimālais plānotais piesaistīto pakalpojuma sniedzēju skaits ir *vismaz 3*.

**Jautājums**

 Labdien. Vai mēs pareizi saprotam, ka iepirkums „Psihologu un psihoterapeitu individuālo un grupu konsultāciju īstenošana ESF projekta “Atbalsts ilgstošajiem bezdarbniekiem” ietvaros”. Iepirkuma ID Nr. – NVA 2017/26\_ESF ir izsludināts tikai **Ziemeļlatgales reģionam** (Balvu, Ludzas, Rēzeknes filiāles darbības teritorija)? Nolikuma 1. pielikumā ir arī rinda **"Pakalpojuma īstenošanas vieta ir visa Latvijas Republikas teritorija",**tāpēc arī gribam precizēt šo informāciju.

**Atbilde**

Labdien,

Atbildot uz Jūsu jautājumu, informējam, ka atbilstoši ESF projekta “Atbalsts ilgstošajiem bezdarbniekiem”  Iepirkuma “Psihologu un psihoterapeitu individuālās un grupu konsultācijas” (Identifikācijas Nr. NVA2017/26\_ESF ) Nolikuma 1.pielikuma *Tehniskā specifikācija* 2.punktam, Iepirkuma priekšmets ir psihoterapeitu individuālo un grupu konsultāciju īstenošana Ziemeļlatgales reģionā ( Balvu, Ludzas, Rēzeknes filiāles darbības teritorija).